Vene Bogoslavov
<s>Vene T. Bogoslavov (Paralovo kraj Bosilegrada, 1932. – Beograd, 14. jula 2015.), jugoslovenski i srpski matematičar i pedagog.</s><s>Poznat je po zbirkama rešenih zadataka iz matematike (»Veneove zbirke«), koje su više od 40 godina koristili gotovo svi profesori matematike u nastavi u srednjim školama.</s>

<s>Biografija 
Pohađao je gimnaziju na bugarskom jeziku, u Bosilegradu.</s><s>U tom periodu se razvija njegova ljubav i talenat prema matematici.</s><s>Vene je završio Prirodno-matematički fakultet u Beogradu diplomiravši 1958. godine kao šesti u svojoj generaciji.</s><s>Na istom fakultetu završio je i specijalističke studije 1967.</s><s>Za izuzetne rezultate u vaspitno-obrazovnom radu 1980. stekao je zvanje pedagoškog savetnika.</s><s>Magistrirao je 1981. na ETF-u u Beogradu.</s>

<s>Radni vek započeo je kao profesor u zanatskim školama.</s><s>Prvi posao dobio je u „Školi za šivenje i krojenje ženskog veša“.</s><s>Tu je radio dve godine, a nakon toga još godinu dana u frizerskoj školi.</s><s>Iz nje je prešao u Jedanaestu beogradsku gimnaziju.</s><s>Stalan posao dobio je tek 1965. u Petoj beogradskoj gimnaziji.</s><s>Prve godine bilo mu je dodeljeno odeljenje maturanata za prirodni smer.</s><s>Imajući pred sobom samo plan i program nastave, a u nedostatku bilo kakvog usklađenog udžbenika ili priručnika, profesor Vene počeo je da prikupalja zadatke iz matematike, kako svoje, tako i od kolega iz drugih gimnazija i ruskih stručnih časopisa.</s>

<s>Prikupivši prvih 1000 zadataka, rukopis zbirke se našao u Zavodu za udžbenike, gde je odležao godinu dana.</s><s>Prilika za objavljivanje zbirke se pojavila kada je Savremena administracija otvorila odeljenje za izdavanje udžbenika.</s><s>Tek 1968. godine štampana je prva zbirka rešenih zadataka iz matematike i to za četvrti razred.</s><s>Ubrzo zatim, osim u Srbiji, zbirka se našla i u biblioteci Pete zagrebačke gimnazije, u Ohridu, Puli itd.</s><s>I danas gotovo svi profesori matematike koriste Veneove zbirke.</s>

<s>Profesor Vene ostao je da radi u Petoj beogradskoj gimnaziji punih 35 godina, do penzije.</s><s>U toku rada nalazio se na raznim funkcijama: rukovodilac aktiva matematičara Beograda i matične škole, mentor novim profesorima, član uređivačkog tima u Zavodu za udžbenike i nastavna sredstva, član odbora za proučavanje problema nastave matematike u osnovnim i srednjim školama pri Prosvetnom savetu Srbije i druge stručne poslove.</s>

<s>Penzionisao se 19. septembra 1999. godine, posle 40 godina radnog staža.</s><s>Svoj poslednji čas nije bio u mogućnosti da održi zbog bombardovanja.</s><s>Neki od njegovih učenika sada su profesori univerziteta, ugledni lekari, advokati, ministri, uspešni ljudi.</s><s>Jedan od njih je i Petar Škundrić, profesor na Tehnološkom fakultetu u Beogradu.</s><s>Vene ima jednog sina Dragana, koji trenutno živi u Kanadi.</s><s>Iako je u penziji, rado svraća i pomaže svojim kolegama iz Pete beogradske gimnazije.</s>

<s>Objavljena dela 
Objavio je mnogobrojne knjige i članke iz oblasti matematike, koji su doživeli zapažen uspeh.</s><s>Takođe je recezent mnogih udžbenika iz matematike.</s>

<s>Zbirka zadataka iz matematike za IV razred gimnazije, prvo izdanje 1968.</s><s>Zbirka rešenih zadataka iz matematike I, prvo izdanje 1970.</s><s>Zbirka rešenih zadataka iz matematike II, prvo izdanje 1971.</s><s>Zbirka rešenih zadataka iz matematike III, prvo izdanje 1972.</s><s>Zbirka zadataka za IV razred prirodno-matematičke struke, prvo izadnje 1980.</s><s>Zbirka zadataka za II razred usmerenog obrazovanja, koautori dr Petar Vasić i dr Radovan Janić 
 Matematika za IV razred usmerenog obrazovanja elektrotehničke i građevinske struke, koautori dr Petar Vasić, dr Radovan Janić i dr Dobrilo Tošić
 50 testova za proveru znanja iz matematike za osnovnu školu, koautori dr Dušan Adnađević, Gliša Nešković i Dragoslav Milić, prvo izdanje 1988.</s><s>Logaritamske tablice, prvo izdanje 1993.</s><s>Logaritamska i eksponencijalna funkcija sa zbirkom zadataka, koautor Svetozar Branković 1996.</s>

<s>Godišnje oko 40.000 ljudi kupi knjige koje je on napisao, više stotina njih svakodnevno ih prelistava, većina provodi desetine sati učeći iz njih.</s><s>Jedan je od najtiražnijih autora, sa čak 1.900.000 prodatih primeraka.</s><s>Godine 2008. obeleženo je jubilarno, 40. izdanje njegove najstarije zbirke.</s><s>Bogoslavov je autor 11 naslova, koji su doživeli 57 izdanja.</s>

<s>Izdavač, Zavod za udžbenike, štampao je u septembru 2011. godine novo izdanje zbirki, sa više od 15.000 ispravljenih štamparskih i materijalnih grešaka, na čemu je bio angažovan Dobrilo Tošić penzionisani profesor na ETF-u Univerziteta u Beogradu.</s><s>Nosilac je mnogih diploma, priznanja („Arhimedes“ i Plaketa Zavoda za izdavanje udžbenika) i zahvalnica.</s>

<s>Reference</s>

<s>Spoljašnje veze 
 Pouke tvorca čuvenih zbirki zadataka („Politika“, 26. april 2012)</s>

<s>Srpski matematičari</s>

